Flavell Te Ururoa: Motions — Fox Glacier—Light Aircraft Crash 
Flavell Te Ururoa: Motions — Fox Glacier—Light Aircraft Crash 
[Volume:666;Page:13682] 
TE URUROA FLAVELL (Maori Party—Waiariki) 
: 
 Kia ora ano tatou katoa e te Whare. E te parekura a-mate moe mai moe mai. I hara mai koutou na runga i te hiahia ki te titiro ki te matakitaki i nga pai painga o Aotearoa ngahere mai moana mai engari i tona mutunga mai kua katohia koutou e te ahuatanga o aitua. No reira haere moe mai moe mai moe mai ra i roto i nga ringaringa o te wahi ngaro. 
Ia tau ia tau ka hara mai nga turuhi ki Aotearoa nei ki konei matakitaki ai i te ataahua o to tatou whenua. Ko etahi ka hara mai ki nga wahi nei ki te Franz Josef ki te Fox he wahi whakahara whakaharahara o Aotearoa. Ka kite atu i te hukapapa ka kite atu i te ngahere ka miharo tonu atu. Engari no natatanei kua rongo ake i te ahuatanga o tenei hunga kua katohia e te ringa kaha o aitua. Engari he hitori tonu kua kitea i nga ra kua hipa ake mo tenei o nga momo ahuatanga. Ko te ingoa Maori mo tenei wahi Fox Glacier ko Te Moeka o Tuawe. Ko tenei tupuna a Tuawe i hinga a ka mate i a ia e torotoro haere nei i te whenua. Koinei i kia ai ko te moenga te moeka ranei o Tuawe. Ko tana whaiaipo tana wahine i tangi. Ko te ingoa o te wahine nei ko Hine Hukatere a i hinga i taka mai te roimata katahi ka puta ko te wahi nei ko te Franz Josef Glacier. I roto i te Ao Maori ko tona ingoa ko Ka Roimata o Hine Hukatere. Tera mate tera. 
No nga 17 tau kua hipa ake kia mohio tatou tokoiwa ano ra i mate i tenei wahi. I whaiwhai haere ko te ahuatanga o Hine Hukatere. Tekau ma whitu tau kua hipa a i aitua wetahi i te Whiringa-a-nuku i te Oketopa ranei o te tau 1993. Tokorua nga kaitaraiwa o te waka rererangi tokowhitu te hunga i hara mai a-turuhi nei. Katoa i mate. Na no te Rahoroi kua hipa ake i pera rawa tenei hunga. I pera rawa i whaiwhai haere ko te ahuatanga ki a Tuawe. I whaiwhai haere ko te ahuatanga o te korero mo Hine Hukatere. I whaiwhai haere ko te ahuatanga o nga turuhi 17 tau kua hipa a no te Rahoroi i pera rawa wetahi. No reira kati ake. 
He korero ano ra kai reira. Kia tupato tatou mo te ahuatanga penei i te hunga o Otautahi. Heoi ano ko taku noa ake ko te ki atu ki nga whanau e rongo nei i te ahuatanga o te mokemoke o te tangi o te ngakau. Mo ratou kua haere nei tukuna ratou kia haere. E kore e taea te aha. Engari mo te hunga ora ko taku noa ake ko te whaiwhai haere i te korero a etahi atu ki te ki atu kia kaha kia toa kia manawa nui kia taea ai te ki apiti hono tatai hono ko ratou kua okioki waiho ratou kia moe. Ko tatou te hunga ora tenei e whai nei i o ratou tapuae kia kaha mai e te whanau e nga whanau. Kia kaha mai tatou katoa ki te tiaki i a tatou ano. Tena tatou. 
[ 
Greetings once again to us all the House. To those who died tragically: slumber and rest there. You came because of your desire to see and view the great things that New Zealand offers including the forests and lakes but you have been tragically taken instead. So farewell slumber rest and sleep there in the arms of the unseen place. 
Each year tourists come here to New Zealand to see the beauty of our country. Some come to places such as the Franz Josef Glacier and Fox Glacier icons of New Zealand. When they see the ice and forests they are amazed. But just recently we have heard about the tragic loss of life taken by the powerful hand of death. However this kind of tragedy has historical implications. The Maori name for this place Fox Glacier is Te Moeka o Tuawe. The ancestor Tuawe fell and died while exploring the land. That is why it was called the resting place of Tuawe. His lover and wife wept. Her name was Hine Hukatere. Her tears flowed and the Franz Josef Glacier was created. The name of this place in Maoridom is Ka Roimata o Hine Hukatere Hine Hukatere’s tears. That is the explanation for that death.  
We should note that 17 years ago nine people died here as well—Hine Hukatere’s situation was revisited. Seventeen years ago some people died in an October 1993 plane crash. The two pilots and the seven tourists aboard all perished. Now we come to these people last Saturday who suffered a similar fate. They all died like Tuawe. The situation relating to Hine Hukatere is repeated. These follow the tragedy of 17 years ago when tourists lost their lives and now we come to this one on Saturday. Enough I say.  
But there is a message there somewhere. As in the situation facing the people of Christchurch we need to be cautious. I would simply like to say to families left forlorn and grieving that they rest. In regard to those who have passed on let them go. There is little else that can be done. But for us the living I simply say that we pursue the words expressed by others: be strong courageous and stout of heart so it can be stated that the lines are united and joined. Allow those who have passed on to rest there. We the living are the ones who will follow in their footsteps. Be staunch the family and families. Let us all be strong and helpful for each other. Greetings to us. 
]